Goodison Park

Goodison Park je futbalový štadión v Liverpoole v Anglicku. Štadión je vzdialený 3 kilometre severne od centra mesta. Od roku 1892 je štadión domovom klubu Everton, ktorý momentálne pôsobí v Premier League. S kapacitou 39 414 miest na sedenie je to dvanásty najväčší štadión v Anglicku. 

Goodison Park hostil najviac zápasov najvyššej anglickej ligy. Bol taktiež dejiskom finále FA Cupu a mnohých reprezentačných zápasov vrátane semifinálového zápasu na Majstrovstvách sveta vo futbale v roku 1966.

História

Pred Goodison Parkom 

Everton pôvodne hral na otvorenom ihrisku v juhovýchodnom rohu novopostaveného Stanley Parku (na mieste, kde o storočie neskôr zvažoval miestny rival Liverpool FC postaviť nový štadión.) Prvý oficiálny zápas po premenovaní Evertonu z pôvodného názvu St. Domingo's sa odohral v Stanley Parku 20. decembra 1879 proti klubu St. Peter's. Vstup na zápas bol zadarmo. V roku 1882 muž menom J. Cruit daroval pozemok na Priory Road s potrebnými zariadeniami potrebnými pre profesionálne kluby, ale požiadal klub, aby po dvoch rokoch opustil jeho pozemok, pretože davy boli príliš veľké a hlučné. 

Everton sa presťahoval na neďalekú Anfield Road. Na tomto mieste boli postavené kryté tribúny. Everton hral na ihrisku Anfield od roku 1884 až do roku 1892.  Počas tejto doby sa klub zmenil na profesionálny klub a vstúpil taktiež do FA Cupu. Stali sa jedným zo zakladajúcich členov futbalovej ligy a vyhrali svoj prvý šampionát v rokoch 1890-91.  Kapacita Anfieldu vzrástla na viac ako 20 000. Klub taktiež usporiadal  reprezentačný zápas Anglicka. Počas svojho pôsobenia na Anfielde sa Everton stal prvým klubom, ktorý v profesionálnom futbale zaviedol siete do bránok.

V 90. rokoch 19. storočia sa objavil s Johnom Houldingom spor o tom, ako by mal byť klub vlastnený a riadený. Houlding bol väčšinovým vlastníkom Anfieldu a predsedom Evertonu.  Houlding nesúhlasil s tým, že výbor klubu nesúhlasil s úplným odkúpením pozemku na Anfielde od menšieho vlastníka pozemku pána Orrella, čo prerástlo do principiálneho nesúhlasu s tým, ako bol klub vedený. Dve takéto nezhody zahŕňali Houldinga, ktorý chcel, aby Everton počas zápasov predával iba svoje produkty z pivovaru a aby hráči Evertonu používali jeho verejný dom The Sandon ako šatňu.

Zvýšenie nájomného a odchod z Anfieldu 
Najznámejšia z nezhôd sa týka výšky zvýšeného nájomného, ktoré požadoval od Evertonu zaplatiť. V roku 1889 Everton zaplatil Houldingovi nájomné 100 libier, ktoré sa v sezóne 1889-90 zvýšilo na 250 libier.  Everton taktiež zaplatil za všetky zmeny na tribúnach. Spor eskaloval až tak, že Houlding požadoval nájomné až vo výške 370 libier ročne. V zložitom období vedúcom k rozdeleniu klubu je spor o nájom príliš jednoduchý na to, aby sa dal označiť za hlavnú príčinu. Rozdelenie klubu bolo sprevádzané mnohými ďalšími inými spormi.

Po dlhom vyjednávaní a neúspechu na oboch stranách Everton opustil Anfield a Houldingovi zostal prázdny štadión, na ktorom nemal kto hrať. V dôsledku toho Houlding vytvoril svoj vlastný futbalový klub - Liverpool FC.

Vznik Goodison Parku 
Štadión bol pomenovaný Goodison Park, pretože štadión bol postavený pozdĺž ulice Goodison Road. 

Spočiatku si pozemok, na ktorom teraz stojí Goodison Park vyžadoval veľa práce pretože veľké časti pozemku bolo nutné zarovnať. Ihrisko bolo zarovnané, bol inštalovaný drenážny systém a bol položený trávnik. Táto práca sa považovala za „impozantný počiatočný výdavok.“ 

Stavebná firma Kelly Brothers so sídlom vo Waltone dostala pokyn, aby postavila dve nekryté tribúny, z ktorých každá pojme 4000 divákov. Vznikla aj požiadavka na tretiu, krytú tribúnu s kapacitou 3 000 divákov. Spoločné náklady na tieto tribúny boli 1 640 libier. Everton vložil do zmluvy klauzulu o sankciách pre prípad, že by práce neboli dokončené do jej termínu 31. júla.  Predstavitelia Evertonu boli ohromení zručnosťou staviteľa a dohodli sa na dvoch ďalších zmluvách: vonkajšie oplotenie bolo postavené za cenu 150 libier spoločne s 12 turniketmi v cene 7 libier za kus. V roku 1894 bol Benjamin Kelly z Kelly Brothers vymenovaný za riaditeľa Evertonu. 

Dr. James Baxter z výboru Evertonu daroval bezúročný úver vo výške 1 000 libier na vybudovanie Goodison Parku. Štadión bol prvým futbalovým ihriskom v Anglicku s tribúnami na troch stranách. Goodison Park bol oficiálne otvorený 24. augusta 1892 Lordom Kinnairdom a Frederickom Wallom z Futbalovej asociácie. Nehral sa futbal; namiesto toho 12 000 divákov sledovalo krátke atletické podujatie, po ktorom nasledovala hudba a ohňostroj.  Po dokončení bol štadión prvým viacúčelovým futbalovým štadiónom na svete. 

Prvý futbalový zápas v Goodison Parku sa odohral 2. septembra 1892 medzi Evertonom a Boltonom Wanderers. Everton mal na sebe svoje nové klubové farby lososovej a tmavomodrých pruhov a exhibičný zápas vyhral 4:2.  Prvý ligový zápas v Goodison Parku sa odohral 3. septembra 1892 proti Nottinghamu Forest. Zápas sa skončil remízou 2:2. Prvý súťažný gól na štadióne strelil Horace Pike z Forestu a prvý gól Evertonu strelil Fred Geary . Prvé ligové víťazstvo Evertonu na jeho novom ihrisku prišlo v nasledujúcom domácom zápase porážkou 6:0 nad Newton Heath pred odhadovanými 10 000 divákmi.

Kúpa Goodison Parku 
Na valnom zhromaždení 22. marca 1895 bolo oznámené, že klub si konečne môže dovoliť kúpiť Goodison Park. Mahon prezradil, že Everton kupoval Goodison Park o 650 libier menej ako bola cena Anfieldu o tri roky skôr, pričom Goodison Park mal viac pôdy a o 25% väčšiu kapacitu. Návrh na kúpu Goodison Parku bol schválený jednomyseľne. Dr. Baxter tiež požičal klubu 5 000 libier na predčasné splatenie hypotéky so sadzbou 3,5%.  V tom čase prekresľovanie politických hraníc umiestnilo Walton, a teda aj Goodison Park, do mesta Liverpool.

Poškodenie počas druhej svetovej vojny 

V roku 1940, počas druhej svetovej vojny, bol Gwladys Street Stand poškodený bombou. Bomba dopadla priamo na ulicu Gwladys a spôsobila vážne zranenia okolitým obyvateľom. Poškodenie tehál na tribúne úlomkami z bomby je stále viditeľné. Náklady na opravu boli 5 000 libier a zaplatila ich Komisia pre vojnové škody.

Výsledková tabuľa 
Everton bol prvým klubom, ktorý mal v Anglicku nainštalovanú výsledkovú tabuľu. 20. novembra 1971 Everton porazil Southampton 8:0, pričom Joe Royle strelil štyri góly, David Johnson tri a Alan Ball jeden. Tabuľka nemala dostatok miesta na zobrazenie mien strelcov gólov tak len jednoducho zobrazovala „7 9 7 9 8 9 9 7“ Boli to čísla na dresoch hráčov, ktorí strelili gól.

Tribúny 
Goodison Park má celkovú kapacitu 39 572 miest na sedenie a pozostáva zo štyroch samostatných tribún: Goodison Road Stand, Gwladys Street Stand, Bullens Road Stand a Park End Stand.

Budúcnosť 

V súčanosti Everton buduje nový štadión v Bramley-Moore Dock vo Vauxhall v Liverpoole. Mal by byť otvorený v sezóne 2024-2025 s kapacitou 52,888 miest na sedenie. Bude sa volať Everton Stadium.

Návštevnosť 
Everton má jednu z najvyšších priemerných návštev v krajine. Štadión má za sebou iba šesť sezón, v ktorých sa Everton FC nedostal do prvej desiatky najvyšších návštev v krajine. 

Najvyššia priemerná návštevnosť v histórii klubu bola 51 603 (1962 – 63). 

Päť najvyšších návštev Evertonu v Goodison Parku je:

Zdroj:

Majstrovstvá sveta vo futbale 1966 
Goodison Park hostil päť zápasov počas Majstrovstiev sveta vo futbale 1966. Pôvodný plán majstrovstiev sveta 1966 znamenal, že ak Anglicko vyhrá svoju skupinu a potom postúpi do semifinále, zápas sa bude konať v Goodison Parku. Organizačnému výboru však bolo umožnené vymeniť štadióny. Anglicko nakoniec hralo s Portugalskom na štadióne Wembley.

Skupinová fáza 
Portugalčan Eusébio vyhral Zlatú kopačku turnaja, keď strelil deväť gólov, z toho šesť v Goodison Parku. Eusébio neskôr uviedol, že „Goodison Park bol pre neho najlepší štadión v jeho živote.

Finále FA Cupu 
Dva roky po výstavbe bol Goodison Park vybraný futbalovou asociáciou ako hostiteľ finále FA Cupu.

Severné Írsko 
22. februára 1973 Írska futbalová asociácia oznámila, že domáce zápasy Severného Írska na britskom domácom šampionáte v roku 1973 budú presunuté do Goodison Parku kvôli občianskym nepokojom v Belfaste v tom čase.

Referencie 

Everton FC

Zdroj 

Šport v Liverpoole
Stavby v Liverpoole
Futbalové štadióny v Anglicku